Հայսմ հետե հայտնում եմ ձեզ, որ մեր ըզԸղսափերթին խնամի եկավ, բայց տղան, երևի, շատ անշահ փեսացու է, հարած-վարածի մեկն է, թաքուն ասաց խնամին, աման Ըղսափերթի ականջը չհասնի, բայց ի՞նչ պիտի անես. քաղաքս մի տեսակ է դարձել, փեսացուների սակավության ենք հանդիպել. կարող է, խեղճի երեսի ջրին Աստված կողորմա ու ամուսնանալուց հետո կարգի կգա, թե չէ այսպես որ մնալու լինի, վատ բան է, ամբողջ օրը քոռ հարբած, պանդոկից ոտքը դուրս չի դնում, ասաց էլի այն խնամին: